**Jörg Woithe** (11. huhtikuuta 1963 Berliini) on saksalainen entinen uimari ja olympiavoittaja, joka edusti urallaan Itä-Saksaa. Hänen päämatkojaan olivat 50, 100 ja 200 metrin vapaauinnit.

Ura
---

Woithe voitti ensimmäisissä aikuisten kansainvälisissä arvokilpailuissaan, Neuvostoliiton pääkaupungissa Moskovassa järjestetyissä vuoden 1980 kesäolympialaisissa, 17-vuotiaana uransa suurimman saavutuksen; 100 metrin vapaauinnin olympiakullan. Loppukilpailussa Woithe peittosi ruotsalaiset Perit Holmertzin ja Johanssonin puolen sekunnin turvin. Kilpailut menivät Woithelta muutenkin melko hyvin, nimittäin Itä-Saksan 4 × 200 metrin vapaauintiviestijoukkue voitti olympiahopeaa isäntämaan jälkeen. Woithen saavutuksista Moskovassa on sittemmin liikkunut hieman kyseenalaisia huhuja. On väitetty, että Woithe olisi käyttänyt kiellettyjä aineita ennen kilpailuja, mutta väitteitä ei ole pystytty näyttämään toteen.

Vuonna 1982 Woithe ui Erfurtissa 100 metrin vapaauinnin ensimmäisenä eurooppalaisena alle viidenkymmenen sekunnin (49,81). Samana vuonna järjestetyissä pitkän radan maailmanmestaruuskilpailuissa Ecuadorin Guayaquilissa, Woithe voitti maailmanmestaruuden 100 metrin vapaauinnissa ja pronssia 200 metrillä. Vuotta aikaisemmin silloisen Jugoslavian Splitissä järjestetyissä EM-kilpailuissa Woithe oli jo sijoittunut hopealle 100 metrin vapaauinnissa ja kolmanneksi 4 × 100 metrin sekauintiviestissä.

Vuonna 1983 Roomassa järjestetyissä EM-kilpailuissa Woithe kahmi viisi mitalia, kolme hopeaa ja kaksi pronssia.Mitalit tulivat kaikista kolmesta viestistä, jälleen myös 100 metrin vapaauinnista sekä 200 metrin vapaauinnista. Seuraavana vuonna Los Angelesissä järjestettyihin olympialaisiin Woithe ei päässyt osallistumaan, sillä Itä-Saksa boikotoi kilpailuja yhdessä muun sosialistisen maailman kanssa.

Bulgarian Sofiassa 1985 järjestetyissä EM-kilpailuissa Woithe voitti jälleen hopeaa 100 metrin vapaauinnissa. Aikaisempina vuosina Moskovassa Woithelle hävinnyt Johansson oli voittanut tämän EM-kilpailuissa, Sofiassa Woithen pudotti hopealle ranskalainen Stéphan Caron.

Seuraavina vuosina Woithe voitti vielä kaksi mitalia; Madridissa 1986 pidetyissä MM-kilpailuissa Woithe oli osana Itä-Saksan 4 × 100 metrin vapaauintiviestin pronssijoukkuetta. Vuonna 1987 Ranskan Strasbourgissa järjestetyissä EM-kilpailuissa Woithe voitti uransa lopuksi ensimmäisen 50 metrin vapaauinnin Euroopan mestaruuden. Woithe lopetti vielä samana vuonna uintiuransa.

Woithe teki urallaan yhden Euroopan ennätyksen, Münchenissä 1987 järjestetyssä Saksojen välisessä uintimaaottelussa Woithe ui 50 metrin vapaauinnin aikaan 22,47.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Jörg Woithe**.
1. 1 2  GBRAthletics – World Swimming Championships Athletics Weekly. Viitattu 19.5.2008. (englanniksi)
2. 1 2 3 4  GBRAthletics – European Swimming Championships Athletics Weekly. Viitattu 19.5.2008. (englanniksi)

Miesten 100 metrin vapaauinnin olympiavoittajat

|  |
| --- |
| 1896: Alfréd Hajós |
1906: Charles Daniels |
1908: Charles Daniels |
1912: Duke Kahanamoku |
1920: Duke Kahanamoku |
1924: Johnny Weissmuller |
1928: Johnny Weissmuller |
1932: Yasuji Miyazaki |
1936: Ferenc Csik |
1948: Walter Ris |
1952: Clarke Scholes |
1956: Jon Henricks |
1960: John Devitt |
1964: Don Schollander |
1968: Michael Wenden |
1972: Mark Spitz |
1976: Jim Montgomery |
1980: Jörg Woithe |
1984: Rowdy Gaines |
1988: Matt Biondi |
1992: Aleksandr Popov |
1996: Aleksandr Popov |
2000: Pieter van den Hoogenband |
2004: Pieter van den Hoogenband |
2008: Alain Bernard |
2012: Nathan Adrian |
2016: Kyle Chalmers |
2020: Caeleb Dressel |

Miesten 100 metrin vapaauinnin pitkien ratojen maailmanmestarit

|  |
| --- |
| 1973: Jim Montgomery |
1975: Andy Coan |
1978: David McCagg |
1982: Jörg Woithe |
1986: Matt Biondi |
1991: Matt Biondi |
1994: Aleksandr Popov |
1998: Aleksandr Popov |
2001: Anthony Ervin |
2003: Aleksandr Popov |
2005: Filippo Magnini |
2007: Filippo Magnini ja Brent Hayden |
2009: César Cielo |
2011: James Magnussen |
2013: James Magnussen |
2015: Ning Zetao |
2017: Caeleb Dressel |
2019: Caeleb Dressel |
2022: David Popovici |